open-index/open-wikipedia-markdown huggingface dataset:
మలబార్ (నావికాదళ విన్యాసాలు)

కుడి|thumb|బంగాళాఖాతంలో అమెరికా, భారత్, జపాన్ దేశాలకు చెందిన నౌకలు
thumb|భారతీయ నావికాదళం MIG-29K ఫుల్‌క్రమ్ విమానం యుఎస్‌ఎస్ నిమిట్జ్ మీదుగా ఎగురుతుంది
thumb|

మలబార్ విన్యాసం  (ఎక్సర్ సైజ్ మలబార్ ) అనేది ఒక చతుర్భుజ ఆకృతి లో జరిగే  నౌకా విన్యాసం , ఇందులో అమెరికా సంయుక్త రాష్ట్రాలు , జపాన్, ఆస్ట్రేలియా, ఇంకా  భారతదేశం శాశ్వత భాగస్వాములుగా ఉన్నాయి వాస్తవానికి 1992లో భారత్, అమెరికా ల మధ్య ద్వైపాక్షిక కసరత్తు గా ప్రారంభమైన తరువాత జపాన్ 2015లో శాశ్వత భాగస్వామి అయింది. గతంలో సింగపూర్ శాశ్వత భాగస్వామ్యం లేకుండా  వార్షిక మలబార్ సిరీస్ 1992 లో ప్రారంభమైంది వైమానిక  కార్యకలాపాల నుండి మారిటైమ్ ఇంటర్‌డిక్షన్ ఆపరేషన్స్  విన్యాసాలు ,  యుద్ధ పోరాట కార్యకలాపాల కన్నా విభిన్న  కార్యకలాపాలను కలిగి ఉంది.

2020 లో భారతదేశం చేసిన కసరత్తులలో ఆస్ట్రేలియాను చేర్చాలనే నిర్ణయంతో, క్వాడ్ అని పిలువబడే ప్రాంతీయ సమూహంలోని సభ్యులందరూ సైనికపరంగా పాల్గొనడం ఇదే మొదటిసారి.మలబార్‌-2020 విన్యాసాల సభ్య దేశాలు, సముద్ర రంగ భద్రతను పెంచుకునే ఏర్పాట్లలో ఉన్నాయి. ఇందులో పాల్గొనే  దేశాలన్నీ, ఇండో-పసిఫిక్‌కు స్వేచ్ఛాయుత, బహిరంగ, సమగ్ర మద్దతు ఇస్తాయి

## చరిత్ర
హిందూ మహాసముద్రంలో భారత నావికాదళం-యూఎస్ నావికాదళం మధ్య ద్వైపాక్షిక కసరత్తుగా 1992 లో మలబార్ విన్యాసాలు ప్రారంభమయ్యాయి.1998కి ముందు మూడుసార్లు  జరిగాయి, అప్పుడు అమెరికన్లు భారతదేశం అణ్వాయుధ పరీక్షచేసిన తరువాత ఈ విన్యాసాలను  నిలిపివేశారు.  అయితే, అంతర్జాతీయ ఉగ్రవాదానికి వ్యతిరేకంగా అధ్యక్షుడు జార్జ్ డబ్ల్యూ  బుష్ చేసిన ప్రచారంలో భారతదేశం చేరినప్పుడు సెప్టెంబర్ 11 దాడుల తరువాత యునైటెడ్ స్టేట్స్  భారతదేశముతో  సైనిక సంబంధాలను పునరుద్ధరించింది. ప్రతి ఏటా నిర్వహించే ఈ విన్యాసాల్లో 2015 నుంచి జపాన్‌ కూడా శాశ్వత భాగస్వామిగా చేరింది.  గత సంవత్సరం జపాన్‌ తీరంలో ఈ విన్యాసాలు  జరుపగా, 2018లో ఫిలిప్పైన్స్‌ సముద్ర తీరంలో జరిపారు. 2020 లోని  విన్యాసాల్లో భారత్‌తోపాటు అమెరికా, జపాన్‌, ఆస్ట్రేలియా దేశాలకు చెందిన నేవీ ఫోర్స్ పాల్గొన్నాయి.ఇందులో  ఆస్ట్రేలియా తొలిసారిగా ఈ విన్యాసాల్లో పాలుపంచుకుంటోంది. 2020 నవంబర్ లో  కొనసాగనున్న మొదటి దశ కసరత్తుల్లో కొవిడ్‌-19 పరిమితుల కారణంగా నాలుగు దేశాల సైనిక సిబ్బంది మధ్య ఎటువంటి సంబంధం లేదు .ఈ నాలుగు దేశాల నావికా దళాలు కలసి  విన్యాసాలు చేయడం పదమూడేళ్ళలో ఇదే మొదటి సారి.  24వ విడతగా చేపడుతున్న ఈ విన్యాసాలు రెండో దశలో  నవంబరు 2020 లో 17 నుంచి 20వ తేదీ వరకు అరేబియా సముద్రంలో కొనసాగాయి

## మూలాలు


వర్గం:భారతదేశం
తిన్‌సుకియా

**తిన్‌సుకియా**, అస్సాం రాష్ట్రం తిన్‌సుకియా జిల్లాలోని ఒక పారిశ్రామిక పట్టణం, జిల్లా ప్రధాన కార్యాలయం. ఈ పట్టణం ఈశాన్య గువహాటికి 480 కి.మీ.లు, అరుణాచల్ ప్రదేశ్ సరిహద్దు నుండి 84 కి.మీ.ల (52 మైళ్ళ) దూరంలో ఉంది.

## చరిత్ర
తిన్‌సుకియా మొదట *చెంగ్మై* *పత్తర్* పిలువబడేది, బెంగ్మార ఇక్కడే ఉంది. ఇది మోటోక్ రాజ్యానికి రాజధానిగా ఉండేది, స్వర్గాడియో సర్బానంద సింఘ దీనిని స్థాపించాడు. స్వర్గాడియో సర్బానంద సింఘా (మెజారా) పూర్వపు చుటియా రాజకుటుంబానికి చెందినవాడు. సమర్థుడైన నాయకుడిగా ఎదిగాడు. మెజారా సింహాసనం అధిష్టించిన తరువాత సర్బానంద సింఘా అనే పేరును స్వీకరించాడు. స్వర్గాడియో సర్బానంద సింఘా తన పేరు మీద నాణేలను ప్రవేశపెట్టాడు. సాకా 1716, 1717లలో స్వర్గడియో అనే బిరుదును నాణేల్లో చెక్కించాడు.

## భౌగోళికం
27.5 ° N 95.37 ° E అక్షాంశరేఖాంశాల మధ్య ఈ తిన్‌సుకియా ఉంది. దీని సగటు ఎత్తు 116 మీటర్లు (380 అడుగులు).

## జనాభా
2011 జనాభా లెక్కల ప్రకారం, తిన్‌సుకియా జనాభా 126,389 గా ఉంది. ఈ మొత్తం జనాభాలో పురుషులు 55%, స్త్రీలు 45% ఉన్నారు. తిన్‌సుకియా సగటు అక్షరాస్యత 70.15%, ఇది జాతీయ సగటు 64.84% కంటే ఎక్కువ; పురుషుల అక్షరాస్యత 77.89%, స్త్రీ అక్షరాస్యత 63.54%. జనాభాలో 13.29% 6 సంవత్సరాల కంటే తక్కువ వయస్సు గలవారు ఉన్నారు.

## రాజకీయాలు
తిన్‌సుకియా దిబ్రుగర్ లోక్‌సభ నియోజకవర్గంలో భాగంగా ఉంది.

## పత్రిక
అస్సామీ దినపత్రిక దైనిక్ జనాభాూమి గువహాటి, జోర్హాట్‌లతో పాటు తిన్‌సుకియా నుండి కూడా ప్రచురించబడింది.

## ప్రముఖ వ్యక్తులు
# భూపెన్ హజారికా
# మహికా శర్మ
# సావిత్రి జిందాల్
# జోయి బారువా
# అభిలాష్ గొగోయ్: క్రికెటర్

## మూలాలు

## ఇతర లంకెలు
* తిన్‌సుకియా జిల్లా అధికారిక వెబ్‌సైట్

వర్గం:భారతీయ నగరాలు పట్టణాలు
నల్బరి

**నల్బరి**, అస్సాం రాష్ట్రం నల్బరి జిల్లాలోని ఒక పట్టణం, పురపాలక సంస్థ. నల్బరి పట్టణం నల్బరి జిల్లాకు ప్రధాన కార్యాలయం.

## పద వివరణ
నల్బరి అనే పదం నాల్, బారి అనే పదాల నుండి ఉద్భవించింది. నాల్ అనగా రకరకాల రెల్లు, బారి అనగా తోటలతో నిండి ఉంది అని అర్థం.

## చరిత్ర
నల్బరి పట్టణం క్రీస్తుపూర్వం అనేక శతాబ్దాల నాటి చరిత్రను కలిగివుంది. ఈ ప్రాంతంలోని చందనం, అగరబత్తి ఉత్పత్తులు ఉత్తర భారతదేశంతో సహా ఇతర ప్రాంతాలకు అధికంగా ఎగుమతి చేయబడుతున్నాయి.

## భాష
నల్బరి స్థానిక భాష నల్బారియా మాండలికం. ఇది అస్సామీ భాష కమ్రుపి సమూహ మాండలికం.

## పురావస్తు శాస్త్రం
నల్బరి ప్రాంతం పురావస్తు కేంద్రానికి అతి ముఖ్యమైనది. నల్బరిలో కమ్రుపి రాజుల రాగి పలక శాసనాలకు సంబంధించిన వివిధ ఆవిష్కరణలు ఉన్నాయి.

## దర్శనీయ ప్రాంతాలు
# ప్లానిటోరియం, సైన్స్ సెంటర్
# కమ్రూప్ సంస్కృత సంజీవణి సభ
# బిల్లేశ్వర్ దేవాలయం
# హరి మందిరం
# శ్రీపూర్ దేవాలయం
# బసుదేవ్ దేవాలయం
# బౌద్ధ దేవాలయం

## విద్య
నల్బరి సంస్కృతం చదువుకు పేరొందింది. కమ్రూప్ సంస్కృత సంజీవని సభ వంటి వివిధ సంస్కృత విద్యా సంస్థల ఉనికికి "నబదీప్" అని పిలుస్తారు. 1887లో నల్బరిలో మొదటి పాఠశాల స్థాపించబడింది. తరువాత దీనిని నల్బరి గవర్నమెంట్ గుర్డాన్ హైస్కూల్ అని పిలుస్తున్నారు. నల్బరి కళాశాల, నల్బరి సంస్కృత కళాశాల, నల్బరి కామర్స్ కళాశాల, ఎం.ఎన్.సి. బాలికా కళాశాల, బార్‌బాగ్ కళాశాల, బాస్కా కళాశాల, బర్ఖేత్రి కళాశాల, టిహు కాలేజ్, బారామా కాలేజ్, కమ్రప్ కళాశాల, ధమ్ధమ అంచాలిక్ కళాశాల, జ్ఞానపీత్ మహావిద్యాలయ, నల్బరి లా కాలేజ్, శంకర్ దేవ్ అకాడమీ, డి.ఎస్.ఆర్. అకాడమీ, స్పెక్ట్రమ్ గురుకుల్ మొదలైనవి నల్బరిలోని కొన్ని ప్రధాన కళాశాలలు. 28 ప్రాథమికోన్నత పాఠశాలలు, 145 ఉన్నత పాఠశాలలు, 276 ఇతర పాఠశాలలతో పాటు నల్బరిలో అనేక విద్యా మౌలిక సదుపాయాలు ఉన్నాయి.

## వాతావరణం
నల్బరిలో ఉపఉష్ణమండల వాతావరణం ఉంటుంది. చలికాలం, వేసవికాలం, వర్షాకాలం సమానంగా ఉంటాయి.

## రవాణా
జాతీయ రహదారి 27 ద్వారా నల్బరీ పట్టణ ఉత్తర దిక్కుకు చేరుకోవచ్చు, దక్షిణాన జాతీయ రహదారి 427కు కలుపబడి ఉంది. పట్టణ కేంద్రంలో నల్బరి రైల్వే స్టేషన్ ఉంది. పట్టణానికి 60 కి.మీ.ల దూరంలో గౌహతి అంతర్జాతీయ విమానాశ్రయం ఉంది.

## రాజకీయాలు
నల్బరి పట్టణం మంగల్‌దాయి లోక్‌సభ నియోజకవర్గంలో భాగంగా ఉంది.

## ప్రముఖ వ్యక్తులు
# అబాని చక్రవర్తి (కవి)
# ఆది శర్మ (మొబైల్ థియేటర్ మార్గదర్శకుడు)
# అంగూర్లతా డెకా (నటి, రాజకీయవేత్త)
# భూమిధర్ బార్మాన్ (రాజకీయవేత్త)
# చంద్ర మోహన్ పటోవరీ (రాజకీయవేత్త)
# మహాదేవ్ దేకా (బాడీ బిల్డర్)
# త్రైలోక్యనాథ్ గోస్వామి (సాహితీవేత్త)
# సీమా బిస్వాస్ (బాలీవుడ్ నటి)

## ఇవికూడా చూడండి

* గౌహతి
* బొంగైగాన్
* బార్పేట
* రంగియా

## మూలాలు

## ఇతర లంకెలు

వర్గం:అసోం నగరాలు, పట్టణాలు
వర్గం:అసోం
జింకా రామారావు

**జింకా రామారావు**, ఆంధ్రప్రదేశ్ రాష్ట్రానికి చెందిన చిత్రకారుడు, పాత్రికేయుడు. గ్రామీణ జీవన శైలి నేపథ్యంలో చిత్రాలు గీసే రామారావు, గీతాంజలి కావ్యంలోని 103 ఖండికల పరమార్థాన్ని వివరిస్తూ వివిధ చిత్రాలు గీసాడు.

## జననం
ఇతను 1946, నవంబరు 29న గుంటూరు జిల్లా సత్తెనపల్లి గ్రామంలోని ఒక మధ్య తరగతి కుటుంబంలో జన్మించాడు. ఇతని తండ్రి కోటయ్య, తల్లి సుబ్బమ్మ.

## చిత్రకళా ప్రస్థానం
తన కుటుంబంలో ఎవరికీ చిత్రకళలో అనుభవం లేదు. రామారావు తన మూడవ తరగతి నుంచే ప్రతి రోజు కొత్తకొత్త బొమ్మలను వేయడానికి ప్రయత్నించేవాడు. పాఠశాలో బలపంతో పలక బొమ్మలు గీస్తే రామారావు పక్కన వున్న పిల్లలు ఆ బొమ్మలను మాష్టారుకి చూపించేవారు. అది చూసిన మాష్టారు 'నువ్వు బాగా గీస్తున్నావురా, నీకు మంచి భవిష్యత్తుంటుంది' అని ప్రోత్సహించేవాడు. నాలుగో తరగతిలో పలక మీద గీసిన బుద్ధుడి బొమ్మ ఇతనికి మంచి గుర్తింపు తెచ్చిపెట్టింది. కలకత్తాలోని శాంతినికేతన్‌లో చిత్రకళను అభ్యసించిన మల్లం గురవయ్య దగ్గర చిత్రకళలో మెళుకువలు నేర్చుకున్నాడు. గీతాంజలి కావ్యంలోని ప్రతి ఖండిక భావాన్ని తన చిత్రాలలో వివరించే ప్రయత్నం చేశాడు. ఈ 103 గీతాలకు గీయడానికి 5 సంవత్సరాల సమయం పట్టింది. 

## పురస్కారాలు
ఇప్పటివరకు దాదాపుగా 400లకు పైగా పెయింటింగ్స్ వేసిన రామారావు అనేక పురస్కారాలు అందుకున్నాడు. 

# భోగరాజు పట్టాభి సీతారామయ్య సంస్థ పురస్కారం
# అంతర్జాతీయ యునెస్కో పురస్కారం
# సత్తెనపల్లిలోని ప్రగతి కళాభవన్ పురస్కారం
# 2015 సం. ఆంధ్రప్రదేశ్ ప్రభుత్వం ఉగాది పురస్కారం

## ఇతర విషయాలు
సినీ హాస్యనటుడు బ్రహ్మానందం కూడా జింకా రామారావు బొమ్మలు వేస్తుంటే ఆసక్తిగా గమనించేవాడు.

## మూలాలు

## వెలుపలి లంకెలు

వర్గం:1946 జననాలు
వర్గం:గుంటూరు జిల్లా చిత్రకారులు
వర్గం:జీవిస్తున్న ప్రజలు
వర్గం:గుంటూరు జిల్లా వ్యక్తులు
హమీర్‌పూర్ (హిమాచల్ ప్రదేశ్)

**హమీర్‌పూర్** హిమాచల్ ప్రదేశ్ రాష్ట్రం లోని పట్టణం, హమీర్‌పూర్ జిల్లాకు ముఖ్య పట్టణం. హమీర్‌పూర్, దిగువ హిమాలయాలలో సముద్ర మట్టానికి 790 మీటర్ల ఎత్తున ఉంది. ఉత్తరాన ఉన్న ఎత్తైన ధౌలాధర్ శ్రేణులు నగరానికి నేపథ్యంగా ఉంటాయి. ఆధునిక నిర్మాణాలతో హమీర్‌పూర్, వేగంగా అభివృద్ధి చెందుతోంది. ఇది జాతీయ రహదారి 3 పైనున్న ఒక ప్రధానమైన కూడలి. జాతీయ రహదారి 103 ఇక్కడే ప్రారంభమవుతుంది. హమీర్‌పూర్ అధిక అక్షరాస్యతకు, విద్యాసంస్థలకు, సాంప్రదాయిక ఉత్సవం హమీర్ ఉత్సవ్ కూ ప్రసిద్ది చెందింది. హమీర్‌పూర్ నగరం ఝనియారీ నుండి భోటా వరకు NH 3, NH 103 ల వెంట విస్తరించి ఉంది. ఇది జిల్లాలో ప్రముఖ వాణిజ్య కేంద్రం. ఇక్క్కడి నుండి హెచ్‌ఆర్‌టిసి, జాతీయ రాజధానికి బస్సులు నడుపుతుంది. సమీప విమానాశ్రయాలు కాంగ్రా విమానాశ్రయం, మొహాలి అంతర్జాతీయ విమానాశ్రయం. సమీప రైల్వేస్టేషను 79 కి.మీ. దూరంలో ఉన్న ఊనాలో ఉంది. హమీర్‌పూర్ నగరం చుట్టూ పైన్ అడవులు వ్యాపించి ఉన్నాయి. ఎన్‌ఐటి, రాష్ట్ర విశ్వవిద్యాలయాలు, నైపుణ్య అభ్యాస కేంద్రాల వంటి విద్యాసంస్థలు పట్టణంలో ఉన్నాయి. 

## భౌగోళికం
హమీర్‌పూర్  నిర్దేశాంకాల వద్ద ఉంది.  సముద్ర మట్తం నుండి ఎత్తు 799 మీ. హమీర్‌పూర్‌లో అత్యంత ఎత్తైన ప్రదేశపు ఎత్తు 1250 మీ. హమీర్‌పూర్ ఏప్రిల్ చివరి నుండి జూన్ వరకు వెచ్చని వేసవి కాలం ఉంటుంది. ఆ సమయంలో ఉష్ణోగ్రత 40°C వరకు పోతుంది. అక్టోబరు మధ్య నుండి ఏప్రిల్ వరకు చల్లటి శీతాకాలం ఉంటుంది. ఈ సమయంలో ఉష్ణోగ్రత -2°C వరకు పడిపోతుంది. రుతుపవనాలు జూన్ చివరలో మొదలై సెప్టెంబరు ఆరంభం వరకు వర్షాలు కురుస్తాయి. జిల్లాలోని కొన్ని ప్రాంతాల్లో 2012 జనవరి లోను, 2019 ఫిబ్రవరి లోనూ మంచు కురిసింది. 

## జనాభా వివరాలు
2011 భారత జనాభా లెక్కల ప్రకారం పట్టణ జనాభా వివరాలు కింది పట్తికలో ఉన్నాయి. "పెరుగుదల" అనేది 2001 జనాభా లెక్కల ఆధారంగా: 

## మూలాలు

వర్గం:Coordinates on Wikidata
విదేశీ విద్యాలయాలు

విదేశీ వర్సటీలు ( విదేశీ విద్యాలయాలు) భారతదేశంలో స్థాపనకు వీలు కల్పిస్తూ కేంద్ర ప్రభుత్వం నూతన విద్య విధానం తీసుకొచ్చింది.

## చరిత్ర
ప్రపంచములోని వంద అత్యుత్తమైన విద్యాసంస్థలను మన దేశములో కార్యకలాపాలు నిర్వహించేందుకు అనుమతించాలని ప్రభుత్వ యోచన . ఉన్నత విద్య కోసం మన దేశ విద్యార్థులు విదేశాలకు వెళ్లడం, వారికి అయ్యే ఖర్చు, విదేశీ మారక ద్రవ్య వినియోగమును తగ్గించడం, నాణ్యమైన విద్యను అందచేయడం వంటి ప్రయోజనములు ఉన్నా, ప్రభుత్వ లక్ష్యం మంచిదే అయినా, ఈ విధానమును సమర్థవంతముగా అమలు చేయడంలో విఫలం అయితే మన దేశ యువతకు, విద్య రంగమునకు పెను సవాళ్లు తప్పవు. 2020 లో కేంద్ర విద్యాశాఖ నూతన విద్యా విధానం (ఎన్‌ఇపి) ను ఆమోదించిన తరువాత భారత ఉన్నత విద్యా రంగం అస్పష్టంగా ఉంది. దేశంలో క్యాంపస్‌లను ఏర్పాటు చేయడానికి విదేశీ విశ్వవిద్యాలయాలకు మార్గం సుగమం చేయడం ఈ విధానంలో చేసిన ప్రధాన ప్రకటనలలో ఒకటి. ముఖ్యంగా 2000 సంవత్సరం నుండి ఉన్నత విద్యలో చైతన్యం ప్రజల నుండి (విద్యార్థులు, అధ్యాపకులు, పండితులు), ప్రపంచ మార్కెట్ ఆర్థిక వ్యవస్థలో మార్పు అనేక దేశాలను విదేశీ సంస్థలను వివిధ మార్గాల్లో అనుమతించవలసి వచ్చింది. ప్రపంచంలో 990 విశ్వవిద్యాలయాలు,40,000 కళాశాలలతో భారతదేశం ప్రపంచంలోనే ఉన్నత విద్యా వ్యవస్థ, కానీ ఉన్నత విద్యలో భారతదేశ స్థూల నమోదు నిష్పత్తి (జిఇఆర్) 26.3%, ఇది ఇతర దేశాలైన చైనా (51%), బ్రెజిల్ (50%) తో పోలిస్తే గణనీయంగా తక్కువగా ఉంది యూరోపియన్, ఉత్తర అమెరికా దేశాలతో పోలిస్తే చాలా తక్కువ (80) % ఇంక ఎక్కువ. సుస్థిర ఆర్థిక వృద్ధి కోసం ప్రపంచ ఉన్నత విద్య రంగంలో భారతదేశం ముందస్తు ప్రణాళికలను తయారు చేసుకొని అందులో విజయం సాధించాలి. నివేదికల ప్రకారం, 2030 సంవత్సర వరకు మనదేశ విద్యార్థులకు మరో 1,500 కొత్త ఉన్నత విద్యా సంస్థలు అవసరం .

### భారతదేశం లో విదేశీ విద్యాలయాలు నెలకొలుపుటకు కారణములు
భారతదేశ ఉన్నత విద్యా రంగం ప్రపంచంలోని కొన్ని సంవత్సరాలుగా IISC లు, IIT లు, IIM లు ఉన్నత స్థాయిలలో ఉన్నాయి . భారతదేశంలో విదేశీ విశ్వవిద్యాలయాలను ప్రారంభించడానికి కారణాలలో అంశం ఏమిటంటే దేశంలో నాణ్యమైన విద్య లేకపోవడం, మౌలిక సదుపాయాల లోపం, ఒక సమస్య. క్యూఎస్ వరల్డ్ యూనివర్శిటీ ర్యాంకింగ్స్ యొక్క తాజా విడుదల ద్వారా, ప్రపంచ నాణ్యమైన విద్యకు, ప్రపంచములో 1,000 లో ఉన్న విద్యా సంస్థలలో, భారతీయ విద్యా సంస్థల సంఖ్య 2019 లో 25, 2020 సంవత్సరం లో 21 కి పడిపోయింది, కేవలం మూడు భారతీయ విద్యా సంస్థలు మాత్రమే ( 200 లోపల ఉన్న విద్యా సంస్థలలో) .**ప్రయోజనములు :** ఇప్పటికే 7 లక్షల మంది భారతీయ విద్యార్థులు విదేశాలలో చదువుతున్నందున, అత్యున్నతమైన విద్యా కేంద్రంగా భారతదేశం ఉండాలని ప్రభుత్వం భావిస్తూ, ఈ విధానం రావడంలో, విదేశీ విశ్వవిద్యాలయాలను అనుమతించడం వలన ప్రపంచ స్థాయి విద్యను, విద్యార్థులు దేశములో ఉండి, తక్కువ ఖర్చుతో, ఉద్యోగ అవకాశాల కోసం ఇతర దేశాలకు వలస వెళ్ళే అవకాశాలను తగ్గిస్తుంది. మన దెస విద్యార్థుల మేధస్సుతో ప్రపంచములో మనదేశం అభివృద్ధికి ఈ విదేశీ విద్యాలయాలు తోడ్పడుతాయి. ప్రపంచ సర్వేల ప్రకారం, విస్తృత స్థాయి ప్రపంచ అవగాహన, సాంస్కృతికంగా బలపడటం, పోటీతత్వాన్ని తెస్తుంది. విదేశీ విద్యాలముల సహకారముతో స్థానిక విద్యాసంస్థలు తమ పాఠ్యాంశాలను అంతర్జాతీయ బోధనతో అమర్చడానికి వీలు కల్పిస్తాయి, విభిన్న విషయాలను విద్యార్థులకు తెలియచేయడంలో తోడ్పడుతాయి.

**సమస్యలు :** ప్రపంచ విశ్వవిద్యాలయాలు తమ క్యాంపస్‌లను భారతదేశంలో స్థాపించనున్నందున, నాణ్యమైన విద్యను పొందడం సాధ్యమవుతుందని, ఈ కొత్త విద్యా విధాన సంస్కరణతో చాలా మంది ఉత్సాహంగా ఉన్నారు. మరోవైపు, ఇది విద్య వ్యయాన్ని పెంచడం ద్వారా అసమానతను పెంచుతుందని, విదేశీ విద్యాలయములు, స్థానిక విద్యాలములకు సవాళ్లను సృష్టిస్తుందని భావించవచ్చును .

## మూలాలు

వర్గం:విద్యాలయాలు
ఎస్.పి.బాలసుబ్రహ్మణ్యం తెలుగు సినిమా పాటల జాబితా (1983)

ఎస్.పి.బాలసుబ్రహ్మణ్యం 1983 సంవత్సరంలో  విడుదలైన తెలుగు సినిమాలకు పాడిన  పాటలలో కొన్ని:

## వనరులు
* http://indiancine.ma/documents
*https://ghantasalagalamrutamu.blogspot.com/ 

వర్గం:సినిమా జాబితాలు
Discography
వర్గం:పాటలు
పద్మ కుప్పా

**పద్మ కుప్పా** అమెరికా లోని డెమొక్రాట్ పార్టీకి చెందిన పార్లమెంటు సభ్యురాలు. ఆమె 41వ జిల్లా నుండి మిచిగాన్ హౌస్ ఆఫ్ రిప్రజెంటేటివ్స్ లో సభ్యురాలు. ఆమె ప్రాతినిథ్యం వహిస్తున్న ఈ ప్రాంతంలో  ట్రాయ్ నగరం కూడా ఉంది. 2019 జనవరి 1న ఆమె పదవీ బాధ్యతలు స్వీకరించింది. ఆమె ప్రస్తుత పదవీకాలం 2020 డిసెంబర్ 31తో ముగుస్తుంది. ఆమె భారతీయ సంతతికి చెందిన అమెరికన్. ఆమె మిచిగాన్ శాసనసభలో హిందూ మతానికి చెందిన  మొదటి భారతీయ వలసదారు. ఆమె మిచిగాన్ లో అసిస్టెంట్ విప్ గా ఉంది. ఆమె  ప్రస్తుతం ట్రాయ్ హిస్టారికల్ సొసైటీ కి అద్యక్షురాలిగా భాద్యతలు నిర్వహించడమే కాకుండా మిచిగాన్ రౌండ్ టేబుల్ ఫర్ డైవర్సిటీ అండ్ ఇంక్లూజన్ కు బోర్డు సభ్యురాలిగా సేవలనందిస్తుంది. ఆమె గెలుపొందిన మిచిగాన్ లో పెద్ద సంఖ్యలో భారతీయ అమెరికన్ జనాభా ఉంది. ఇక్కడ అత్యధికంగా మాట్లాడే మైనారిటీ భాష తెలుగు. ఆమె మాతృభాష కూడా తెలుగు.

## జీవితం
పద్మ 1966 లో వరంగల్ లో జన్మించింది. పద్మ నాలుగేళ్ల వయసులో తల్లిదండ్రులతో కలిసి అమెరికా వెళ్లి అక్కడ చదువుకుంది. 1981 లో భారతదేశానికి తిరిగి వచ్చిన తరువాత, ఆమె హైదరాబాద్ లోని స్టాన్లీ గర్ల్స్  జూనియర్ కాలేజీలో ఇంటర్మీడియట్ పూర్తి చేసింది. తరువాత ఆమె వరంగల్ నిట్ (అప్పుడు REC) లో మెకానికల్ ఇంజనీరింగ్ పూర్తి చేసింది. 1988లో గ్రాడ్యుయేట్ స్టూడెంట్ గా న్యూయార్క్ కు వెళ్ళింది. ఆమె భర్త తాడేపల్లి సుధాకర్, ఇద్దరు పిల్లలతో పాటు మిచిగాన్ లోని ట్రాయ్ లో స్థిరపడింది. అక్కడ ఆమె ట్రాయ్ ప్లానింగ్ కమిషనర్‌గా రెండేళ్లు పనిచేసింది. గత ఎన్నికల్లో డెమొక్రాటిక్ పార్టీ తరపున మొదటిసారి రాష్ట్ర ప్రతినిధుల సభకు ఎన్నికైన పద్మ, తాజా ఎన్నికలలో రెండవసారి విజయం సాధించింది.

## వృత్తి
ఆమె క్రిస్లర్ కార్ప్ ఇంకా ట్రాయ్ నగరానికి మాజీ ఇంజనీర్ గా పని చేసింది. ఆమె ట్రాయ్ ప్లానింగ్ కమిషనర్ గా రెండు సంవత్సరాలకంటే ఎక్కువ కాలం పనిచేసింది. ఆమె  2018 నవంబర్ 6న మిచిగాన్ హౌస్ ఆఫ్ రిప్రజెంటేటివ్స్ డిస్ట్రిక్ట్ 41 కోసం జరిగిన సార్వత్రిక ఎన్నికల్లో డెమోక్రటిక్ పార్టీ అభ్యర్థినిగా పోటీచేసి రిపబ్లికన్ పార్టీ అభ్యర్థి డౌగ్ టిట్జ్ ను ఓడించింది. ఆమె మిచిగాన్ శాసనసభకు ఎన్నికైన మొదటి భారతీయ వలసదారైన అమెరికన్ హిందువుగా  రికార్డు సాధించింది.  ఆమె స్థానిక ప్రభుత్వంలో ఎనర్జీ కమిటీ, మున్సిపల్ ఫైనాన్స్ కమిటీలో సభ్యురాలిగా ఉంది. ఆమె ట్రాయ్-ప్రాంతం ఇంటర్ ఫెయిత్ గ్రూప్  వ్యవస్థాపకురాలు. ఆమె ట్రాయ్ స్కూల్ డిస్ట్రిక్  డైవర్శిటీ అండ్ ఇంక్లూజన్ పురస్కార గ్రహీత. ఆమె స్థానిక నాయకత్వంలో ఒక కాంగ్రెస్ అవార్డు గెలుచుకుంది. ఆమె పేరు 2015 లో మిచిగాన్ ఇండియా హాల్ ఆఫ్ ఫేమ్ లో కూడా చేర్చబడింది.

## బాహ్య లింకులు
* వ్యక్తిగత వెబ్  
* శాసన వెబ్‌సైట్ 

## మూలాలు


వర్గం:జీవిస్తున్న ప్రజలు
వర్గం:అమెరికా వ్యక్తులు
వర్గం:అమెరికాలో స్థిరపడ్డ తెలంగాణ వ్యక్తులు
హాఫ్లాంగ్

**హాఫ్లాంగ్** అస్సాం రాష్ట్రంలోని దిమా హసాయో జిల్లా (గతంలో ఉత్తర కాచర్ హిల్స్ జిల్లా) ముఖ్య పట్టణం, ప్రధాన కార్యాలయం. ఇది అస్సాం రాష్ట్రంలోని ఏకైక కొండప్రాంతం. హాఫ్లాంగ్ అంటే *[[పుట్ట|చీమల కొండ]]* (దింసా పదం) అని అర్థం. గౌహతి నుండి హఫ్లాంగ్ 300 కిలోమీటర్ల దూరంలో ఉంది. సముద్ర మట్టానికి 600 మీటర్ల ఎత్తు ఉంది.

ఈ కొండ భూభాగం ప్రకృతి స్వర్గం, విస్తృత ప్రకృతి దృశ్యాలు, పచ్చదనంతో, పొగమంచుతో కప్పబడిన కొండలతో నిండి ఉంటుంది.

## వాతావరణం
హాఫ్లాంగ్ ప్రాంతంలో ఉప ఉష్ణమండల స్థితి ఉంటుంది. ఇది ఉష్ణమండల సవన్నా వాతావరణం కంటే తక్కువగా ఉంటుంది.

## జనాభా
2011 భారతదేశ జనాభా లెక్కల ప్రకారం హాఫ్లాంగ్ జనాభా 43,756గా ఉంది. ఇందులో పురుషులు 45%, స్త్రీలు 55% ఉన్నారు. హాఫ్లాంగ్ సగటు అక్షరాస్యత రేటు 92% కాగా, జాతీయ సగటు 59.5% కంటే ఎక్కువగా ఉంది. పురుషుల అక్షరాస్యత 85%, స్త్రీ అక్షరాస్యత 75%గా ఉంది. హాఫ్లాంగ్‌లోని జనాభాలో 12% 6 సంవత్సరాల కంటే తక్కువ వయస్సు గలవారు ఉన్నారు.





## భాషలు
ఇక్కడి స్థానికులు బెంగాలీ లిపిలో రాయబడిన దింసా భాషను ఎక్కువగా మాట్లాడుతారు. బెంగాలీ, అస్సామీ, ఆంగ్ల భాషలను బోధనా మాధ్యమంగా ఉపయోగిస్తారు. హాఫ్లాంగ్ హిందీ అనేది ఈ పట్టణం భాష.

## రాజకీయాలు
హాఫ్లాంగ్ పట్టణం అటానమస్ డిస్ట్రిక్ట్ ( లోక్‌సభ నియోజకవర్గం) లో భాగంగా ఉంది.

## ఇతర వివరాలు
# బ్రిటీష్ కాలంలో ఇక్కడ ఎనిమిది పెద్ద సరస్సులు ఉన్నాయి. ఇవి హాఫ్లాంగ్ పట్టణానికి అలంకరణగా నిలిచాయి. హాఫ్లాంగ్‌కు "ది ల్యాండ్ ఆఫ్ లేక్స్" అనేపేరు వచ్చింది. ప్రస్తుతం నాలుగు సరస్సులు మాత్రమే మిగిలి ఉన్నాయి. హఫ్లాంగ్ సరస్సుతోపాటు హజోంగ్ సరస్సు కూడా ఉంది.
# హాఫ్లాంగ్ కొండల పైన ఉన్న ఫియాంగ్‌పుయి చర్చి, డిమా హసావో జిల్లాలో అతిపెద్ద చర్చి.
# హాఫ్లాంగ్ పట్టణానికి సుమారు 9 కిలోమీటర్ల దూరంలో ఉన్న జటింగా వ్యాలీ అనే చిన్న గ్రామం ‘పక్షుల ఆత్మహత్య’కు పేరొందింది. వివిధ జాతుల వేలాది పక్షులు సెప్టెంబరు, అక్టోబరు మధ్యకాలంలో ఈ ప్రదేశానికి వచ్చి, ఎవరికి తెలియని పరిస్థితులలో మరణానికి గురవుతాయి.
# 16వ శతాబ్దపు యుగంలో దిమాసా రాజ్యానికి ఈ పట్టణం రాజధానిగా ఉంది. అప్పటి శిథిలాలు ఇప్పటికీ అక్కడ చూడవచ్చు.

## రవాణా
అన్ని ప్రధాన నగరాల నుండి రహదారి ద్వారా హాఫ్లాంగ్ కు రవాణా సౌకర్యం ఉంది. సమీపంలోని సిల్చార్ విమానాశ్రయం నుండి హాఫ్లాంగ్ వరకు క్యాబ్‌లు అందుబాటులో ఉంటాయి. సమీప రైల్వే స్టేషన్ హఫ్లాంగ్.

## మూలాలు

## ఇతర లంకెలు
* దిమా హసాయో వెబ్‌సైట్ 

వర్గం:అసోం నగరాలు, పట్టణాలు
వర్గం:అసోం
లడఖ్ జిల్లాల జాబితా

thumb|లడఖ్ జిల్లా పటం (లేత నీలం రంగుతో ఉన్నప్రాంతాలు నియంత్రించబడని భూభాగాలను సూచిస్తుంది).
లడఖ్‌లో**, ** రెండు జిల్లాలు ఉన్నాయి. ఇది భారత కేంద్రపాలిత ప్రాంతం ప్రతి జిల్లా స్వయంప్రతిపత్తి గల జిల్లా మండలిని ఎన్నుకుంటుంది. 2019 అక్టోబరు 31 వరకు, ఈ జిల్లాలు పూర్వ జమ్మూ, కాశ్మీర్ రాష్ట్రంలో భాగంగా ఉన్నాయి.

## లడఖ్ జిల్లాలు

### కార్గిల్

కార్గిల్ ప్రాంతం 1979లో లడఖ్ లోని ఒక ప్రత్యేక జిల్లాగా అవతరించింది, ఇది పూర్వపు లేహ్ జిల్లా నుండి విభజించబడింది. లడఖ్ అటానమస్ హిల్ డెవలప్‌మెంట్ కౌన్సిల్ కార్గిల్ జిల్లాలో 2003 జూలైలో ప్రారంభించబడింది. ప్రస్తుత కార్గిల్ జిల్లా చాలా వరకు ఒకప్పుడు పూరిగ్ అని పిలువబడింది. పురిగ్ అని పిలువబడే ప్రాంతంలో కార్గిల్ పట్టణం చుట్టుపక్కల ప్రాంతాలు, సురు వ్యాలీ, సంఘ్ (కె) ఆర్ చిక్తాన్, పశు (యం, బౌద్ ఖర్బు, ముల్బెక్(హెచ్) ఉన్నాయి.

### లేహ్ జిల్లా

పురాతన కాలంలో ప్రస్తుత లేహ్ జిల్లా గ్రేటర్ లడఖ్‌లో భాగంగా కైలాష్ మానసరోవర్ నుండి స్వాత్ (దార్దిస్తాన్) వరకు విస్తరించి ఉంది. గ్రేటర్ లడఖ్ టిబెట్ డొమైన్ లేదా దాని ప్రభావంలో లేదు. లడఖ్ పురాతన చరిత్ర గురించి చాలా సమాచారం అందుబాటులో లేదు. లేహ్ జిల్లా వైశాల్యం 45,110 చ.కి.మీ. భారతదేశంలో వైశాల్యపరంగా లేహ్ జిల్లా 2వ స్థానంలో ఉంది.లేహ్ జిల్లాలో నోబ్రా శాసనసభ నియోజకవర్గం, లెహ్ శాసనసభ నియోజకవర్గం.  అనే రెండు శాసనసభ నియోజకవర్గాలు ఉన్నాయి. 

## మూలాలు

## వెలుపలి లంకెలు

వర్గం:భారతదేశ జిల్లాల జాబితాలు
వర్గం:జాబితాలు
వర్గం:లడఖ్ జిల్లాలు
వర్గం:భారతదేశం లోని జిల్లాలు
వర్గం:లడఖ్‌కు సంబంధించిన జాబితాలు
మారిగావ్

**మారిగావ్**, అస్సాం రాష్ట్రంలోని మారిగావ్ జిల్లా ముఖ్య పట్టణం. అస్సాం ప్రభుత్వం ఏర్పాటుచేసిన దివా అటానమస్ కౌన్సిల్ (టిఎసి), తివాషాంగ్, అస్సాం ప్రధాన కార్యాలయంతోపాటు 1995, ఏప్రిల్ 14న అపెక్స్ కౌన్సిల్ నాగావ్, మారిగావ్, కమ్రప్ లోని 144 గ్రామాలను 28 బ్లాకులతో కలిగి ఉంటుంది. మారిగావ్ పట్టణ పిన్‌కోడ్ 782105.

## జనాభా
2001 భారత జనాభా లెక్కల ప్రకారం,  మారిగాన్ జనాభా 5,20,807. ఈ జనాభాలో పురుషులు 52%, స్త్రీలు 48%గా ఉన్నారు. మారిగాన్ సగటు అక్షరాస్యత రేటు 76%, జాతీయ సగటు 59.5% కంటే ఎక్కువగా ఉంది. పురుషుల అక్షరాస్యత 81%, స్త్రీ అక్షరాస్యత 72%గా ఉంది. మారిగావ్‌లోని జనాభాలో 12%మంది 6 సంవత్సరాల కంటే తక్కువ వయస్సు గలవారు ఉన్నారు. ఈ జిల్లాలో కియోట్ (కైబర్తా) సంఘం, తివా (లాలుంగ్) సమాజం మెజారిటీగా ఉన్నాయి.

## రాజకీయాలు
మారిగావ్ పట్టణం నౌగాంగ్ లోక్‌సభ నియోజకవర్గంలో భాగంగా ఉంది.

## రవాణా
జాతీయ రహదారి 37 (భారతదేశం), భారతీయ రైల్వేలోని ఈశాన్య సరిహద్దు రైల్వేచేత నిర్వహించబడుతున్న గౌహతి-లమ్డింగ్ విభాగం జాగిరోడ్ గుండా వెళుతుంది. జాగిరోడ్ మారిగావ్‌ నగరంలో మారిగావ్ రోడ్డు ద్వారా కలుపబడివుంది.

మారిగావ్‌కు సమీప రైల్వేస్టేషన్లు

మారిగాన్ సమీపంలో ప్రధాన రైల్వేస్టేషన్లు

## మూలాలు

## వెలుపలి లంకెలు

వర్గం:అసోం నగరాలు, పట్టణాలు
ఆహా (స్ట్రీమింగ్ సేవ)

**ఆహా** అనేది అర్హా మీడియా & బ్రాడ్కాస్టింగ్ ప్రైవేట్ లిమిటెడ్ యాజమాన్యంలోని భారతీయ ఓవర్ ది టాప్ స్ట్రీమింగ్ సేవ. ఇది గీతా ఆర్ట్స్, మై హోమ్ గ్రూప్ జాయింట్ వెంచర్. ఇది తెలుగు భాష కంటెంట్‌ను అందిస్తుంది. 2020 మార్చి 25న అధికారికంగా ప్రారంభించబడింది. ఇది మొదటి  తెలుగు డిజిటల్ స్ట్రీమింగ్ యాప్. ఈ వేదికను ఉగాది నాడు ప్రారంభించారు. దీనిలో   తెలుగు చలనచిత్రాలు, వెబ్ సిరీస్‌లతో పాటు ఎక్స్‌క్లూజివ్స్, ఆహా వరల్డ్ డిజిటల్ ప్రీమియర్స్, ఆహా ఒరిజినల్స్, ఎంచుకున్న ఉచిత సినిమాలు కూడా ఉంటాయి. దీనికి ముడు నెలలకు 149 రూపాయల నుంచి చందా (సబ్ స్క్రైబ్ ప్లాన్) లు మొదలవుతాయి. ఆహా అన్ని మొబైల్, టాబ్లెట్, వెబ్, స్మార్ట్ టీవీ, స్ట్రీమింగ్ పరికరాలలో లభిస్తుంది. ఇందులోని కంటెంట్ను ఆఫ్లైన్లో డౌన్లోడ్ చేసి చూడవచ్చు.

## చరిత్ర
అల్లు అరవింద్ తాను డిజిటల్ వాతావరణంలో ఆకర్షితుడనయ్యానని, అతిగా చూసే అలవాటును పెంచుకున్నానని పేర్కొన్నాడు. అతను తెలుగు కంటెంట్‌ను మాత్రమే హోస్ట్ చేయడానికి స్ట్రీమింగ్ ప్లాట్‌ఫామ్‌ను ప్రారంభించాలనే ఆలోచనతో ముందుకువచ్చాడు. ఆ తరువాత అతను తన కుటుంబంతో ఈ ఆలోచనను చర్చించగా, దానిని వారు  ప్రోత్సహించారు. తరువాత జరిగిన చర్చలలో ఈ  వెంచర్‌లో రామేశ్వర్ రావు జూపల్లి భాగస్వామిగా చేరాడు. దీనికి అజయ్ ఠాకూర్ నేతృత్వం వహిస్తున్నాడు.  2020 ఫిబ్రవరి 8న సాఫ్ట్ లాంచ్ కోసం ఎంపిక చేసిన తరువాత, *హ ప్రివ్యూ* అనే కార్యక్రమం నిర్వహించబడింది, ఇక్కడ 'ఆహా ఒరిజినల్స్' లో పనిచేసిన సినీ నిర్మాతలందరూ హాజరై వారి ఉత్పత్తులని ప్రదర్శించారు. కోవిడ్-19 మహమ్మారి సమయంలో ప్రారంభమైన అనేక  సినిమాలు, ప్రభుత్వం విధించిన కర్ఫ్యూ కారణంగా థియేటర్లు మూసివేయబడ్డాయి. థియేట్రికల్ విడుదలను షెడ్యూల్ చేసిన చాలా సినిమాలు ఆన్‌లైన్ విడుదలకు మార్చారు. ఆవిధంగా అనేక చిత్రాలను ఆహా సొంతం చేసుకుంది. 
## ఆహాలో స్ట్రీమింగ్ అయినా పలు సినిమాలు
*భానుమతి & రామకృష్ణ
*రన్
*కృష్ణ అండ్ హిజ్ లీలా
*జోహార్
*ఒరేయ్ బుజ్జిగా
*కలర్ ఫోటో
*మా వింత గాధ వినుమా
*మెయిల్‌ (2021)
*సూపర్ ఓవర్ (2021)
*థ్యాంక్ యూ బ్ర‌ద‌ర్ (2021)
*అర్ధ శతాబ్దం (2021)
*లవ్ స్టోరి (2021)
* రొమాంటిక్‌ (2021)
* పుష్పక విమానం  (2021)
*జీవి  (2021)
* మోస్ట్ ఎలిజిబుల్ బ్యాచ్‌ల‌ర్ (2021)
* సేనాపతి (2021)
* *[[తెలుగు ఇండియన్ ఐడల్]]*
**[[ఊరెళ్లిపోతా మామ]]*

## మూలాలు

వర్గం:తెలుగు సినిమా
అంతర్జాతీయ రేడియాలజి దినోత్సవం

**అంతర్జాతీయ రేడియాలజి దినోత్సవం**, ప్రతి సంవత్సరం నవంబరు 8న ప్రపంచవ్యాప్తంగా నిర్వహించబడుతోంది. ఆధునిక ఆరోగ్య సంరక్షణలో రోగ లక్షణాల సూచిక పాత్రను ప్రోత్సహించడానికి ఈ దినోత్సవం జరుపుకుంటారు. యూరోపియన్ సొసైటీ ఆఫ్ రేడియాలజీ (ఇఎస్ఆర్), రేడియోలాజికల్ సొసైటీ ఆఫ్ నార్త్ అమెరికా (ఆర్‌ఎస్‌ఎన్‌ఎ), అమెరికన్ కాలేజ్ ఆఫ్ రేడియాలజీ (ఎసిఆర్) కలిసి సంయుక్తంగా 2012లో ఈ దినోత్సవాన్ని ప్రవేశపెట్టారు. ప్రపంచవ్యాప్తంగా దాదాపు 200లకు పైగా జాతీయ, ఇతర సంస్థలు ఈ అంతర్జాతీయ రేడియాలజీ దినోత్సవాన్ని జరుపుకుంటాయి. ఎక్స్-రేను కనుగొన్న రోజును పురస్కరించుకొని ఈ దినోత్సవం జరుపబడుతోంది.

## నేపథ్యం
2011లో ప్రారంభించిన యూరోపియన్ రేడియాలజీ దినోత్సవం, ఆ మరుసటి సంవత్సరం అంతర్జాతీయ రేడియాలజీ దినోత్సవంగా మార్చబడింది. ఎక్స్-రే కిరణాలను కనుగొన్న విల్హేల్మ్ కన్రాడ్ రాంట్జెన్ వర్ధంతి సందర్భంగా 2011, ఫిబ్రవరి 10న యూరోపియన్ సొసైటీ ఆఫ్ రేడియాలజీ ఆధ్వర్యంలో మొదటి, ఒకేఒక యూరోపియన్ రేడియాలజీ దినోత్సవం జరిగింది. ఆ దినోత్సవం విజయవంతం అవడంవల్ల దీనిని అంతర్జాతీయ రేడియాలజీ దినోత్సవంగా నిర్వహించడానికి యూరోపియన్ సొసైటీ ఆఫ్ రేడియాలజీ సంస్థ రేడియోలాజికల్ సొసైటీ ఆఫ్ నార్త్ అమెరికా, అమెరికన్ కాలేజ్ ఆఫ్ రేడియాలజీ సంస్థల సహకారం తీసుకుంది. ఈ దినోత్సవం రోంట్జెన్ వర్ధంతి రోజు నుండి అతను ఎక్స్-రే కనుగొన్న తేదీకి  (నవంబరు 8) మార్చాలని కూడా నిర్ణయించారు. 2011, నవంబరు 28న చికాగోలో జరిగిన రేడియోలాజికల్ సొసైటీ ఆఫ్ నార్త్ అమెరికా వార్షిక సమావేశంలో మూడు వ్యవస్థాపక సంఘాలు నవంబరు 8వ తేదీని అధికారికంగా ధృవీకరించాయి.

1895, నవంబరు 8న విల్హేల్మ్ కన్రాడ్ రాంట్జెన్ కాథోడ్ కిరణాలను పరిశోధించేటప్పుడు అనుకోకుండా ఎక్స్-రే కిరణాలను కనుగొనడంతో రేడియాలజీ వైద్య విభాగానికి పునాది పడింది. ఈ ఆవిష్కరణ రోగ లక్షణాల సూచికకు వివిధ పద్ధతులను చేర్చడానికి, ఆధునిక వైద్య అంశంగా స్థిరపడింది. ప్రపంచవ్యాప్తంగా రేడియోలాజికల్ సంస్థలు నిర్వహించే వేడుకలకోసం నవంబరు 8 తగిన రోజుగా ఎంపిక చేయబడింది.

## వార్షిక అంశం
రేడియాలజీ సాధారణ గుర్తింపుతో పాటు, ప్రతి సంవత్సరం ఒక అంశం ఎంపిక చేయబడుతుంది. ఇది రేడియాలజీ ప్రత్యేకతలు, ఉప-ప్రత్యేకతలపై దృష్టి పెడుతుంది.

* 2019: స్పోర్ట్స్ ఇమేజింగ్
* 2018: కార్డియాక్ ఇమేజింగ్
* 2017: అత్యవసర ఇమేజింగ్
* 2016: బ్రెస్ట్ ఇమేజింగ్
* 2015: పీడియాట్రిక్ ఇమేజింగ్
* 2014: బ్రెయిన్ ఇమేజింగ్
* 2013: థొరాసిక్ ఇమేజింగ్
* 2012: ఆంకోలాజిక్ ఇమేజింగ్

## ఇవికూడా చూడండి

* రేడియాలజీ
* ఎక్స్-రే
* విల్హెల్మ్ కాన్రాడ్ రోంట్జెన్
* ప్రపంచ రేడియోగ్రఫీ దినోత్సవం

## సహాయక సంఘాలు

* ఆసియా ఓషియానియన్ సొసైటీ ఆఫ్ రేడియాలజీ
* ది ఇంటరామెరికన్ కాలేజ్ ఆఫ్ రేడియాలజీ
* యూరోపియన్ ఫెడరేషన్ ఆఫ్ రేడియోగ్రాఫర్ సొసైటీస్
* యూరో సేఫ్ ఇమేజింగ్
* ఇంటర్నేషనల్ సొసైటీ ఆఫ్ రేడియాలజీ 
* రాయల్ ఆస్ట్రేలియన్, న్యూజిలాండ్ కాలేజ్ ఆఫ్ రేడియాలజిస్ట్స్

## మూలాలు

## ఇతర లంకెలు

* యూరోపియన్ సొసైటీ ఆఫ్ రేడియాలజీ
* రేడియోలాజికల్ సొసైటీ ఆఫ్ నార్త్ అమెరికా
* అమెరికన్ కాలేజ్ ఆఫ్ రేడియాలజీ
* ఇంటర్నేషనల్ సొసైటీ ఫర్ ది హిస్టరీ ఆఫ్ రేడియాలజీ
* అంతర్జాతీయ రేడియాలజీ దినోత్సవం

వర్గం:అంతర్జాతీయ దినములు
బ్రహ్మం సాగర్

**బ్రహ్మం సాగర్** వైఎస్‌ఆర్ జిల్లాలోని సాగునీటి ఆనకట్ట.
## చరిత్ర
కరవు పీడిత బద్వేలు ప్రాంతానికి త్రాగు, సాగు నీటి కల్పనకు  ఎన్.టి.రామారావు, ఈ ప్రాజెక్టుకు, 1983లో 432 కోట్ల అంచనా వ్యయంతో శ్రీకారం చుట్టాడు.తెలుగుగంగ ప్రాజక్ట్ లో భాగంగా ఈ సాగరన్ని నిర్మించారు. శ్రీశైలం ప్రాజక్ట్ కృష్ణానది కుడి కాలువ నుండి నీటిని తరలిస్తారు.తెలుగు గంగ ప్రాజెక్టులో లో బాగంగా బ్రహ్మంసాగర్ రిజర్వాయర్ నిర్మాణం జరిగింది. కృష్ణనది నీటిని తీసుకునే శ్రీశైలం కుడి ఒడ్డు కాలువ నీటిని తాగు,సాగు,పారిశ్రామిక అవసరాల కోసం దీనిని రూపొందించారు.    

ఈ సాగర నిర్మాణం లో ఐదు గ్రామాలు నీటమునిగాయి.ఆ గ్రామాల పేర్లు బసవపురం, ఓబులరాజుపల్లి, కొత్తపల్లి, జంగంరాజుపల్లి ,గొల్లపల్లి.  

ఈ జలాశయం ఆంధ్రప్రదేశ్‌లోని కడప జిల్లాలోని ముద్దనూరు గ్రామానికి సమీపంలో ఉంది.  

17.5 టి.ఎం.సి.ల సామర్ధ్యంతో పూర్తి చేసిన ఈ జలాశయాన్ని, 2006, సెప్టెంబరు-27న అప్పటి ముఖ్యమంత్రి వై. ఎస్. రాజశేఖరరెడ్డి, ఏ.ఐ.సి.సి. అధ్యక్షురాలు  సోనియా గాంధీ చేతులమీదుగా దీనిని జాతికి అంకితం చేసినారు.ఈ రిజర్వాయర్ దాదాపు 1.9 కిలోమీటర్ల పొడవు మరియు దాదాపు 27 మీటర్ల ఎత్తుతో ఒక పెద్ద మట్టి ఆనకట్టను నిర్మించడం జరిగింది. ఈ బ్రహ్మం సాగర్ కి ఎడమ,కుడి కాల్వలు కలవు.లక్ష యాబై వేల ఎకరాలకు సాగునీటిని అందించడమే లక్ష్యంగా ఈ సాగరాన్ని నీటితో నింపుతున్నారు.   లోతు 216 మీటర్లు (గరిష్టం) .

రాయలసీమ థర్మల్ పవర్ ప్రాజక్ట్ (ఆర్టీపిపి) విద్యుత్ ఉత్పత్తి కోసం బొగ్గుతోపాటు ఇక్కడి జలాన్ని 72 కి.మీ దూరం తరలిస్తూ వినియోగిస్తున్నారు. 40 క్యుసెక్కుల నీటిని ఆర్టీపిపి కి సరఫరాచేస్తున్నారు.  

## సమీపం లో ఉన్న దర్శనీయ పుణ్యక్షేత్రం
బ్రహ్మంగారి మఠం 

## ఉపయోగం
ఈ జలాశయం ఆధారంగా  మైదుకూరు, బద్వేలు నియోజక వర్గాల రైతులు ప్రధానంగా వరి, ప్రత్తి, ప్రొద్దు తిరుగుడు,వేరుశనగ పంటలు పండిస్తారు.

## మూలాలు

వర్గం:ఆంధ్రప్రదేశ్ ఆనకట్టలు
ఉత్తర లఖింపూర్

**ఉత్తర లఖింపూర్**, అస్సాం రాష్ట్రంలోని లఖింపూర్ జిల్లా ముఖ్య పట్టణం, పురపాలక సంస్థ. ఈ పట్టణం ఈశాన్య గువహాటికి 394 కి.మీ. (245 మైళ్ళు) దూరంలో ఉంది. ఇది లఖింపూర్ జిల్లా ప్రధాన కార్యాలయం.

## భౌగోళికం
ఈ పట్టణం 27° 13' 60 N 94° 7' 0 E అక్షాంక్షరేఖాంశాల మధ్య ఉంది. లఖింపూర్ ముఖ్యమైన భాగాలలో ఫుల్బరి, లాలూక్, ధకువాఖానా, నారాయణపూర్, నౌబోయిచా, టౌన్ బాంటో, చెటియా పారా, ఖెల్మతి, ఎన్‌టి రోడ్, డికె రోడ్, కెబి రోడ్, సిడి రోడ్, నకారి, బోర్మురియా, జోయిహింగ్, మొయిడోమియా ప్రాంతాలు ఉన్నాయి.

## జనాభా
2001 భారతదేశ జనాభా లెక్కల ప్రకారం, ఉత్తర లఖింపూర్ జనాభా 54,262గా ఉంది. జనాభా ప్రకారం, ఇది క్లాస్ -2 (50,000 - 99,999 నివాసుల మధ్య) నగరంగా వర్గీకరించబడింది. 2011 జనాభా లెక్కల ప్రకారం, దీని జనాభా 105,376గా ఉంది.

ఈ మొత్తం జనాభాలో పురుషులు 53%, స్త్రీలు 47% ఉన్నారు. ఉత్తర లఖింపూర్ సగటు అక్షరాస్యత రేటు 89% కాగా, జాతీయ సగటు 65% కంటే ఎక్కువగా ఉంది. పురుషుల అక్షరాస్యత 90%, స్త్రీ అక్షరాస్యత 87%గా ఉంది. ఉత్తర లఖింపూర్‌లో, జనాభాలో 13%మంది 6 సంవత్సరాల కంటే తక్కువ వయస్సు ఉన్నవారు ఉన్నారు.

## పరిపాలన
2016 నుండి ఉత్పాల్ దత్తా లఖింపూర్ నియోజకవర్గం ఎమ్మెల్యేగా ఉన్నాడు.

## రవాణా
ఉత్తర లఖింపూర్‌ను 'అరుణాచల్‌కు గేట్‌వే'గా పరిగణిస్తారు. ఇది రోడ్డు, రైలు, వాయు మార్గాల ద్వారా ఇతర ప్రాంతాలకు కలుపబడి ఉంది.

### వాయుమార్గం
ఈ పట్టణం నుండి 5 కి.మీ.ల (3.1 మైళ్ళు) దూరంలో లీలాబరి విమానాశ్రయం ఉంది. ఇక్కడి నుండి వారానికి నాలుగు (ఆదివారం, సోమవారం, బుధవారం, శుక్రవారం) రోజులలో కోల్‌కతా, గువహాటిలకు  అలయన్స్ ఎయిర్ సర్వీస్ ద్వారా విమానాలు నడుపబడుతున్నాయి.

### రైలుమార్గం
రంగియా రైల్వే డివిజన్‌లోని రంగియా -ముర్కాంగ్‌సెలెక్ విభాగానికి చెందిన ఉత్తర లఖింపూర్ రైల్వే స్టేషన్ నకారి వద్ద ఉంది. ఇంటర్‌సిటీ ఎక్స్‌ప్రెస్ (ముర్కాంగ్‌సెలెక్-కామాఖ్యా) గువహాటి నుండి ఉత్తర లఖింపూర్, గౌహతి (కామాఖ్యా స్టేషన్.) మధ్య రంగియా, రంగపారా, బిశ్వనాథ్ చారియాలి మొదలైన వాటి ద్వారా పనిచేస్తోంది. మరో ఇంటర్‌సిటీ ఎక్స్‌ప్రెస్ (నహర్‌లాగన్-గౌహతి) గువహాటి నుండి హర్ముతి, గువహాటి మధ్య రంగియా, రంగపారా, బిశ్వనాథ్ చారియాలి మొదలైన వాటి ద్వారా నడుస్తోంది. హర్ముతి రైల్వే స్టేషన్ (జెఎన్) జిల్లా ముఖ్య పట్టణం నుండి సుమారు 30 కి.మీ. ఉన్న హర్ముతిలో ఉంది.

### రోడ్డుమార్గం
ఉత్తర లఖింపూర్ పట్టణం అనేక రోడ్డు మార్గాల ద్వారా కలుపబడి ఉంది. ఈ పట్టణం మీదుగా 15వ నూతన జాతీయ రహదారి వెళుతుంది. ఎసి, నాన్-ఎసి బస్సులు అస్సాం రాష్ట్ర రోడ్డు రవాణా సంస్థ నుండి అందుబాటులో ఉన్నాయి. గువహాటి, ఇతర సుదూర ప్రాంతాలకు ప్రైవేట్ బస్సులు కూడా ఉన్నాయి.

## మీడియా
లఖింపూర్‌లో ఆల్ ఇండియా రేడియో రిలే స్టేషన్ ఉంది, దీనిని ఆకాశవాణి లఖింపూర్ అని పిలుస్తారు. అసోమియా ప్రతిదిన్, అమర్ అసోమ్ అనే అస్సామీ భాషా వార్తాపత్రికలు ఉన్నాయి.

## ప్రముఖ వ్యక్తులు
* పద్మనాథ్ గోహైన్ బారువా
* ఉద్ధాబ్ భారలి (ఆవిష్కర్త)
* లాబన్య దత్తా గోస్వామి (1952-2009)
* రాజ్ జె కొన్వర్ (బాలీవుడ్ గాయకుడు)

## మూలాలు

వర్గం:అసోం నగరాలు, పట్టణాలు
ఆర్.శాంత సుందరి

**ఆర్.శాంత సుందరి** నాలుగు దశాబ్దాలకు పైగా అనువాద రచనలో కృషి చేసిన రచయిత్రి. ఈమె తెలుగు- హిందీ భాషలలో పరస్పరం  అనువదించింది. సుమారు 76 పుస్తకాలను ప్రచురించింది. 
## జీవిత విశేషాలు
ఆర్.శాంత సుందరి తండ్రి కొడవటిగంటి కుటుంబరావు పేరెన్నికగన్న రచయిత. ఈమె భర్త ఆర్.గణేశ్వరరావు ఢిల్లీ విశ్వవిద్యాలయంలో ప్రొఫెసర్‌గా పనిచేశాడు. ఈ దంపతులకు ఇద్దరు కుమార్తెలు. ఇద్దరూ అమెరికాలో స్థిరపడ్డారు. సాహిత్యకుటుంబంలో జన్మించిన శాంతసుందరికి సాహిత్యంతో పాటు సంగీతంలో కూడా ప్రవేశం ఉంది. ఈమె అనేక దేశాలు పర్యటించింది. భర్త ఉద్యోగవిరమణ తర్వాత ఈమె హైదరాబాదులో స్థిరపడింది. ఈమె కొంతకాలంగా అనారోగ్యంతో బాధపడుతూ హైదరాబాదులోని ఒక ప్రైవేటు ఆసుపత్రిలో 2020, నవంబరు 11న తన 73వ యేట మరణించింది. 

## రచనలు
ఈమె కథ, కవిత్వం, నవల, నాటకం, వ్యాసాలు, ఆత్మకథ, వ్యక్తిత్వవికాసం వంటి అన్ని ప్రక్రియలలో అనువాదాలు చేసింది. తెలుగు, హిందీ, తమిళ భాషలలో ఈమె పరస్పరం అనువాదాలు చేసింది. రెండు తెలుగు సినిమాల స్క్రిప్టును హిందీభాషలోని అనువదించింది. 
### రచనల జాబితా
ఈమె అనువదించిన పుస్తకాల పాక్షిక జాబితా:
#### తెలుగు
# మహాశ్వేతాదేవి ఉత్తమ కథలు
# అసురుడు (మూలం: ఆనంద నీలకంఠన్)
# కథాభారతి
# కథ కాని కథ
# అజేయుడు (మూలం: ఆనంద నీలకంఠన్)
# ఇంట్లో ప్రేమ్‌చంద్: ప్రేమ్‌చంద్ జీవితచరిత్ర (మూలం:శివరాణీదేవి)
# రెక్కల ఏనుగులు
# ప్రేమ్‌చంద్ బాలసాహిత్యం - 13 కథలు
# సేపియన్స్ (మూలం: యువల్ నోఆ హరారీ)
# లక్ష్యాలు:ఆశించినదానికన్నా ముందే కోరుకున్నవన్నీ పొందండి (మూలం: బ్రియాన్ ట్రేసీ)
# అందరినీ ఆకట్టుకునే కళ:స్నేహం చేయడం ఎలా? ప్రజలను ప్రభావితం చేయడం ఎలా? (మూలం: డేల్ కార్నెగీ)
# ఆందోళన చెందకు ఆనందంగా జీవించు (మూలం: డేల్ కార్నెగీ)
# విప్లవం 2020: ప్రేమ, అవినీతి, ఆకాంక్ష (మూలం:చేతన్ భగత్)
# కలలరైలు (మూలం:కోల్‌సన్ వైట్‌హెడ్)
# రహస్యం (మూలం:రొండా బైర్నె)
# రెండు రాష్ట్రాలు: నా పెళ్ళికథ (మూలం:చేతన్ భగత్)
# పోషక ఔషధాలు (మూలం:రే డి స్ట్రాండ్)
# గొప్ప ఆలోచనలు సృష్టించే అద్భుతాలు (మూలం: డేవిడ్ జోసఫ్ ష్వార్ట్జ్)
# చీకటి వెలుగులు (ఆత్మకథ, మూలం:బేబీ హాల్‌దార్)
# పోస్టు చెయ్యని ఉత్తరం (మూలం:టి.టి.రంగరాజన్)
# కలియుగారంభం: దుర్యోధనుడి మహాభారతం (మూలం: ఆనంద నీలకంఠన్)
# మీ సుప్తచేతనాత్మక మనసుకున్న శక్తి (మూలం:జోసెఫ్ మర్ఫీ)
#

#### హిందీ
# పడాయి (మూలం:చదువు రచన- కొడవటిగంటి కుటుంబరావు, సాహిత్య అకాడమీ ప్రచురణ)
# సునహరీ ధూప (మూలం:సలీం)
# నయీ ఇమారతాకే ఖాందహర (మూలం:సలీం)
# అప్నారాస్తా (మూలం:అబ్బూరి ఛాయాదేవి)
# పంచామృత (మూలం:విజయభాస్కర్)
# విముక్త (మూలం:ఓల్గా)
# ఝరోఖా : సమకాలీన తెలుగు కహానియాఁ
# పెహచాన్ : ముసల్మాన్ స్త్రీయోఁ కి అస్తిత్వకే సంఘర్షణ్ కీ కహానియాఁ
# మోహనా! ఓ మోహనా! (మూలం:కె.శివారెడ్డి)

## పురస్కారాలు
* 2005 - భారతీయ అనువాద పరిషత్‌ వారి గార్గీ గుప్తాద్వివాగీశ్‌ అవార్డు.
* 2014 - కేంద్ర సాహిత్య అకాడమీ వారి అనువాద పురస్కారం - **ఇంట్లో ప్రేమ్‌చంద్** అనే పుస్తకానికి లభించింది. 
*

## మూలాలు

వర్గం:తెలుగు రచయిత్రులు
వర్గం:అనువాద రచయితలు
వర్గం:తెలుగు అనువాదకులు
వర్గం:కేంద్ర సాహిత్య అకాడమీ పురస్కారం పొందిన తెలుగు రచయిత్రులు
వర్గం:2020 మరణాలు
వర్గం:కేంద్ర సాహిత్య అకాడమీ అనువాద పురస్కార గ్రహీతలు
రెడ్డివారి పల్లె

**రెడ్డివారి పల్లె** చిత్తూరు జిల్లా, ఐరాల మండలానికి చెందిన రెవెన్యూయేతర గ్రామం. 

## గ్రామ విశేషాలు
జమ్మూ-కాశ్మీరు సరిహద్దులలో 8-11-2020న జరిగిన కాల్పులలో, రెడ్డివారి పల్లె గ్రామానికి చెందిన సైనికుడు సి.హెచ్.ప్రవీణ్‌కుమారరెడ్డి, తన ప్రాణాలను పణంగా పెట్టి శత్రువులతో పోరాడి వీర మరణం పొందాడు.

## మూలాలు
కరీంగంజ్

**కరీంగంజ్**, అస్సాం రాష్ట్రంలోని కరీంగంజ్ జిల్లాలోని ఒక నగరం, జిల్లా ప్రధాన కార్యాలయం.  అక్షాంశరేఖాంశాల మధ్య ఈ కరీంగంజ్ నగరం ఉంది. కరీంగంజ్ నగరం వైశాల్యం 16.09 కి.మీ.2. దీని సగటు ఎత్తు 13 మీటర్లు (42 అడుగులు)గా ఉంది.

## జనాభా
2011 భారత జనాభా లెక్కల ప్రకారం, కరీంగంజ్ నగరంలో 56,854 జనాభా ఉంది. ఇందులో 28,473మంది పురుషులు కాగా, 28,381మంది మహిళలు ఉన్నారు. 0 నుండి 6 సంవత్సరాల వయస్సు గల పిల్లలు 4,946మంది ఉన్నారు. కరీంగంజ్ అక్షరాస్యత రేటు 86.35% ఉండగా, అందులో పురుషుల అక్షరాస్యత 87.91%గా, స్త్రీ అక్షరాస్యత 84.78%గా ఉంది. లింగ నిష్పత్తి 996. 2011 నాటికి ఈ నగరంలో 12,234 గృహాలు ఉన్నాయి.

## రాజకీయాలు
కరీంగంజ్‌లో ఐదు (ఉత్తర కరీంగంజ్, దక్షిణ కరీంగంజ్, బదర్‌పూర్, పతర్‌కండి, రతాబరి) అసెంబ్లీ నియోజకవర్గాలు ఉన్నాయి. ఇవన్నీ కరీంగంజ్ లోక్‌సభ నియోజకవర్గం పరిధిలోకి వస్తాయి.

## ప్రముఖ వ్యక్తులు
# సయ్యద్ ముజ్తాబా అలీ (1904-1974), బెంగాలీ రచయిత, విద్యావేత్త, పండితుడు, భాషావేత్త
# ద్వారకా నాథ్ దాస్, కరీంగంజ్ మాజీ ఎంపి (1991-1998)
# కృపనాథ్ మల్లా, కరీంగంజ్ ప్రస్తుత ఎంపి

## మూలాలు

## ఇతర లంకెలు
* కరీంగంజ్ వార్తలు 

వర్గం:అసోం నగరాలు, పట్టణాలు
అనంతనాగ్

**అనంతనాగ్,**జమ్మూ కాశ్మీర్‌లోని అనంతనాగ్ జిల్లాకు ఇది పరిపాలనా ప్రధాన కార్యాలయం. దీనిని స్థానికంగా **ఇస్లామాబాద్** అని కూడా పిలుస్తారు.ఇది జమ్మూ కాశ్మీర్ రాజధాని శ్రీనగర్ నుండి 53 కి.మీ.(33 మైళ్ళు) దూరంలో ఉంది. శ్రీనగర్, జమ్మూల తరువాత జమ్మూ కాశ్మీర్‌లో ఇది మూడవ అతిపెద్ద నగరం.పట్టణ సముదాయ జనాభా మొత్తం 2,00,000 కంటే ఎక్కువగా ఉండగా, పురపాలక సంఘం జనాభా పరిమితి మొత్తం 100,000 కంటే ఎక్కువగా ఉంది.

## పేరు వెనుక చరిత్ర
*అనంతనాగ్* అనే పేరు అనంత అనే పదం సంస్కృత నుండి ఉద్భవించింది.*అనంతనాగ్* అంటే "అనంతం" కాశ్మీరీ పదం *నాగా*, "నీటి వసంతం"అనే అర్థాన్ని సూచిస్తుంది.*అనంత్-నాగ్* అంటే "అనేక బుగ్గలు"అని అర్ధం,ఎందుకంటే పట్టణంలో చాలా బుగ్గలు ఉన్నాయి. మార్క్ అరేల్ స్టెయిన్ ప్రకారం,హిందూ వేదాంతశాస్త్రంలో "దైవ సర్పం" గా పరిగణించే పట్టణంలో వసంత వద్ద ఉన్న శేషనాగ్ పేరు నుండి ఈ నగరానికి ఈ పేరు వచ్చింది. శేషనాగ్‌ను అనంతనాగ్ అని కూడా పిలుస్తారు. 

*ఇస్లామాబాద్* పేరు మొఘల్ ప్రధాన పరిపాలకుడు ఇస్లాం ఖాన్ పేరు నుండి ఉద్భవించిందని నమ్ముతారు. 

ఈ రెండు పేర్లుతో కలసిఉన్న పేరు పట్టణానికి ఉపయోగించారు. *అనంతనాగ్‌ను* హిందువులు, సిక్కులు ఇష్టపడతారు.*ఇస్లామాబాద్* ముస్లింలు ఇష్టపడతారు. వాల్టర్ రోపర్ లారెన్స్ 1895 లో ప్రచురించబడిన కాశ్మీర్ లోయ అనే తన రచనలో "అనంతనాగ్ జిల్లా" గురించి ప్రస్తావించాడు. కాశ్మీర్ తిరుగుబాటు ప్రారంభంతో భారత భద్రతా దళాలు ఈప్రాంతంలో మోహరించినప్పటికీ,స్థానికులు *ఇస్లామాబాద్* అనే పేరును ఉపయోగిస్తారు.

## భౌగోళికం
అనంతనాగ్  వద్ద ఉంది  ఇది సముద్రమట్టానికి 5300 అడుగులు,(600 మీ) ఎత్తులో, జాతీయ రహదారి 44లో శ్రీనగర్ నుండి 53 కి.మీ (33 మైళ్లు) దూరంలో ఉంది.(అన్ని జాతీయ రహదారుల పునర్నిర్మాణానికి ముందు పాత పేరు ఎన్ఎచ్ 1ఎ).

## జనాభా
2001 నుండి 2011 వరకు,నగర జనాభా 63,437 నుండి 10,9,433కు పెరిగింది. నగర ప్రాంతం (అనంతనాగ్ పట్టణ సముదాయం) 2011 నాటికి 15,9,838కు పెరిగింది. అనంతనాగ్ నగరజనాభాలో పురుషులు 51.6% మంది ఉండగా, మహిళలు 48.4% మంది ఉన్నారు.జాతీయ సగటు 940 తో పోలిస్తే లింగ నిష్పత్తి ప్రతి 1,000 మంది పురుషులకు 937మంది మహిళలు ఉన్నారు.జాతీయ సగటు 918తో పోలిస్తే 0 నుండి 6 సంవత్సరాల వయస్సు గలవారి లింగనిష్పత్తి 874 వద్ద ఉంది.అనంతనాగ్ నగర సగటు అక్షరాస్యత 62.2%గాఉంది.ఇది జాతీయ సగటు అక్షరాస్యత 64.3% కన్నా తక్కువ. పురుషుల అక్షరాస్యత 71%, స్త్రీ అక్షరాస్యత 61%గా ఉంది. ఆరు సంవత్సరాల కంటే తక్కువ వయస్సు ఉన్న పిల్లలు అనంతనాగ్ నగరంలో 18,056 మంది    ఉన్నారు.ఇది 2011లో జనాభాలో 16.6%గా ఉంది.

## సరాసరి వాతావరణ పట్టిక

## మూలాలు


## వెలుపలి లంకెలు
బండిపోరా

బండిపోర్ లేదా బండిపోరా భారతదేశం కేంద్రపాలిత ప్రాంతమైన జమ్మూ కాశ్మీరు రాష్ట్రంలోని బండిపోరా జిల్లాకు ప్రధాన కేంద్రస్థానం.ఇది ఆసియాలో రెండవ అతిపెద్ద మంచినీటి వులర్ సరస్సు ఉత్తర ఒడ్డున ఉంది.శ్రీనగర్‌లోని నిషాత్ బాగ్ మాదిరిగానే బండిపోరాలో చప్పరం తోట ఉంది.బండిపోరా మూడు వైపులా పర్వతాలతో, నాల్గవ వైపు వూలర్ సరస్సుతో నిర్మించారు.బండిపోరా మూడు 'ఎ' లకు అనగా అలీమ్ (జ్ఞానం),అడాబ్ (మంచి అలవాట్లు లేదా సాహిత్యం),ఆబ్ (నీరు)లకు  ప్రసిద్ధి చెందింది.జానపద కథల నుండి తెలిసినట్లుగా,బండిపోరా పేరు బండ్ ఆఫ్ వులర్ నుండి,బండ్ *ఇ పూర్ గా*, స్థానిక జానపద గానం బృందాల నుండి (*బాడ్*) *బాండ్ ఇ పూర్ గా* లేదా పరివేష్టిత (*బ్యాండ్*) భౌగోళిక స్థానం నుండి బంద్ ఇ పూర్ గా రూపాంతరం చెందింది. 
## భౌగోళికం
బండిపోరా వూలర్ సరస్సు ఒడ్డున ఉంది.ఇది ఒక పెద్ద మంచినీటి సరస్సు.ఇది చాలా వలస పక్షులకు నిలయం.అనుకోకుండా నదీ జలాల మురుగునీరు ప్రవాహం వూలర్ సరస్సును ముంచెత్తటం వలన సరస్సు కలుషితమై,ఆల్గే మహమ్మారి పెరుగుదలకు దారితీసింది.ఇది సరస్సును,దానితో సహాజీవితాన్ని చేయుచున్న వలస పక్షులను భయంకరంగామారింది.వూలర్‌ కాలుష్యానికి ప్రధానకారణం జీలంనది.శ్రీనగర్, చుట్టుపక్కల ఇతర ప్రాంతాల నుండి వచ్చే వ్యర్థాలన్నింటినీ జీలంనది తీసుకువెళ్ళి వూలర్‌లో నింపుతుంది.దక్షిణ ఆసియాలో అత్యంత ధనిక చిత్తడినేల,ఆసియాలో అతిపెద్ద మంచినీటి సరస్సు అయినప్పటికీ,వూలర్‌ను కాపాడటానికి ఎటువంటి చర్యలు తీసుకోలేదు.బండిపోరా రాజ్ధన్, గురేజ్, ట్రాగ్బాల్ లాంటి అధిక ప్రాంతాలకు ఒక పునాది పట్టణం

కుప్వారా జిల్లాలోని ప్రసిద్ధ లోలాబ్ లోయ బండిపోరా ప్రక్కనే ఉంది.ఇది  కేవలం 30 కి.మీ. బండిపోరా నుండి అలూసా గ్రామం ద్వారా ఈ రహదారిని అధిగమించిన తర్వాత, ఇది లోలాబ్ లోయ ప్రధాన మార్గంగా మారుతుంది.ఇది కుప్వారా జిల్లాకు అదనపు మార్గాన్ని అందిస్తుంది.

సిండిక్ పట్టు రహదారి ద్వారా ఉత్తర భారతదేశం,మధ్య ఆసియా  అనుసంధానించటానికి మధ్య బండిపోర్ ఒక కలిపే స్థానంలాంటింది.  పజల్‌పోరా గ్రామంలో ఒక విదేశీ వస్తువులపై సుంకం విధించే కేంద్రం,  దేశాంతర ప్రవేశ తనిఖీ విభాగం గతంలో ఉండేవి.ఇప్పుడు అవి అటవీ తనిఖీ కేంద్రంగా మారింది.బండిపోరా‌ను వాస్తవంగా,మధ్య ఆసియాకు ప్రవేశద్వారం అని కూడా అంటారు.స్కార్డు, గురేజ్, బండిపోరాల మధ్య బలమైన సంబంధాలు ఉన్నాయి.
## తాలూకాలు
బండిపోర్ ఏడు తాలూకాలు విభజించబడింది
* బండిపోర్
* సుంబల్ సోనావారీ
* అజాస్
* హాజిన్
* ఆలూసా
* గురేజ్
* తులైల్

## జనాభా
2001 భారతదేశ జనాభా లెక్కల ప్రకారం  బండిపోరా జనాభా 25,714. జనాభాలో పురుషులు 54%, స్త్రీలు 46%. బండిపోరా లో గ్రామీణ ప్రాంత అక్షరాస్యతా రేటు 57.82%. ఇది జాతీయ అక్షరాస్యతా సగటు 59.5% కంటే తక్కువ. ఇందులో పురుషులు 65% కాగా స్త్రీలు 35%  అక్షరాస్యత కలిగి ఉన్నారు. జనాభాలో 6 సంవత్సరాల వయస్సు కంతే తక్కువ ఉన్నవారు 12 శాతం ఉన్నారు.

## మూలాలు

## వెలుపలి లంకెలు
దోడా

**దోడా** అనేది భారత కేంద్రపాలిత భూభాగమైన జమ్మూ కాశ్మీరు‌ రాష్ట్రంలోని దోడా జిల్లాకు చెందిన ఒక పట్టణం, నగరపంచాయితీ. దోడా  వద్ద ఉంది. సముద్రమట్టానికి 1,107&nbsp;మీటర్లు (3631&nbsp;అడుగులు) సగటు ఎత్తులో ఉంది. దోడా నగరాన్ని 13 వార్డులుగా విభజించారు. వీటికి ప్రతి 5 సంవత్సరాలకు ఎన్నికలు జరుగుతాయి. 

## వాతావరణం
**దోడా ప్రాంత వాతావరణం ఒక ప్రదేశం** నుండి మరొక ప్రదేశానికి విస్తృత వైవిధ్యాల కారణంగా ఏకరీతిగా ఉండదు.ఈ ప్రాంతం, సాధారణంగా ఉప ఉష్ణమండల వాతావరణంతో సమశీతోష్ణతను కలిగి ఉంటుంది.వాతావరణం దాదాపుగా పొడిగానే ఉంటుంది.వర్షపాతం చాలా తక్కువ.దోడాజిల్లా ఉష్ణోగ్రతలు ఒక ప్రదేశం నుండి మరొక ప్రదేశానికి మారుతుంటాయి.రాంబాన్,దోడా తాలూకాలు చాలా వేడిగా ఉంటాయి.అయితే పాడర్,మార్వా,వార్వాన్ ప్రాంతాలలో వాతావరణం సంవత్సరంలో ఐదు ఆరు నెలలు మంచుతో నిండుకుని ఉంటాయి.  

సాధారణంగా వేసవి,వర్షం అవపాతం లేకుండా ఉంటుంది.ఈ ప్రాంతాలు శీతాకాలంలో హిమపాతంతో కప్పబడిఉంటాయి.వేసవి నెలల్లో ఏప్రిల్ నుండి జూలై వరకు చాలా వేడిగా ఉంటుంది.కాని శీతాకాలం చాలా ఆహ్లాదకరంగా ఉంటుంది.అవపాతం అధిక ప్రాంతాలలో హిమపాతం రూపంలో,దిగువ ప్రాంతాలలో వర్షపాతంలాగా సంభవిస్తుంది. జూలై నుండి సెప్టెంబరు వరకు వర్షాకాలం ఉంటుంది.దోడా జిల్లాలో జూలై, సెప్టెంబర్ నెలల్లో వర్షపాతం చాలా ఎక్కువుగా ఉంటుంది.సగటు వార్షిక వర్షపాతం 926 మి.మీ.,హిమపాతం 135 మి.మీ. ఉంటుంది.

## జనాభా గణంకాలు
2011 భారత జనాభా లెక్కలు ప్రకారం దోడా పట్టణ జనాభా మొత్తం 21,605, ఇందులో 12,506 మంది పురుషులు, 9,099 మంది మహిళలు ఉన్నారు. 0-6 సంవత్సరాల వయస్సు గల పిల్లల జనాభా 2726, ఇది దోడా పరిధిలోని మొత్తం జనాభాలో 12.62%గా ఉంది.లింగ నిష్పత్తి రాష్ట్ర సగటు జనాభా 889 కు వ్యతిరేకంగా 728 గా ఉంది. 

అంతేకాకుండా జమ్మూ కాశ్మీర్ రాష్ట్ర సగటు జనాభా 862 తో పోలిస్తే దోడాలో బాలల లైంగిక నిష్పత్తి 833 గా ఉంది. దోడా నగర అక్షరాస్యత రాష్ట్ర సగటు 67.16 కన్నా 85.10% ఎక్కువగా గా ఉంది. దోడాలో పురుషుల అక్షరాస్యత 92.15% కాగా, మహిళా అక్షరాస్యత 75.22%.గా ఉంది.

దోడా పట్టణ పరిధిలో మొత్తం 4,597 గృహాలు కలిగి ఉన్నాయి.వీటికి నీటి సరఫరా, మురుగునీరు పారుదల సౌకర్యాల వంటి ప్రాథమిక సౌకర్యాలను స్థానిక పురపాలక సంఘం సమకూర్చింది.పట్టణ పరిధిలో రహదారులను నిర్మించడానికి, నిర్వహించటానికి దాని పరిధిలోకి వచ్చే ఆస్తులపై పన్ను విధించడానికి పురపాలక సంఘానికి అధికారం ఉంది.

### దోడా పట్టణ గణాంకాలు
2011 భారత జనాభా లెక్కలు ప్రకారం దోడా పట్టణ పరిధిలో మతాలు గణాంకాలు ఈ విధంగా ఉన్నాయి.
* హిందువులు: 32.62%,
* ముస్లింలు: 66.45%,
* క్రిస్టియన్సు: 0.12%,
* సిక్కులు: 0.64%,
* బౌద్ధులు: 0.00%
* జైనులు: 0.06%,
* ఇతరులు: 0.11%

### సరాసరి వాతావరణ వివరాలు

## మూలాలు

వర్గం:Coordinates on Wikidata


## వెలుపలి లంకెలు
ఆకాశం నీ హద్దురా

## కథ నేపథ్యం
సూర్య (మహా) ఒక మధ్యతరగతి కుటుంబానికి చెందిన వ్యక్తి. గుంటూరు జిల్లాలోని ఒక పల్లెటూరులోని ఓ సాధారణ స్కూల్ మాస్టర్ కొడుకు. తండ్రి పట్టుదలతో ఊరికి కరెంటు తీసుకురావడంతో స్ఫూర్తి పొందే కొడుకు. వీళ్ళు నివసిస్తున్న ఊరికి రైల్వే స్టాప్ కోసం చంద్రమహేష్ తండ్రి ఎన్నో ప్రయత్నాలు చేస్తారు. ఒక సారి రైల్వే స్టేషన్ దగ్గర ఊరు మొత్తం ధర్నా చేస్తారు. ఈ ధర్నా చేయడం చంద్రమహేష్  నాన్నకి ఇష్టం లేకపోవడంతో చంద్రమహేష్ కి వాళ్ళ నాన్నకి గొడవ జరిగి సూర్య ఇంట్లోంచి వెళ్ళిపోతాడు. ఇంటి నుంచి వెళ్లిపోయిన చంద్రమహేష్ వైమానిక దళంలో ఉద్యోగం త్వరగా పని చేస్తూ ఉంటాడు.ఒక అనూహ్యమైన సంఘటన అతని ఆలోచనలను పూర్తిగా మార్చేస్తుంది.
విమాన ప్రయాణం పేదవారికి కూడా అందుబాటులోకి రావలన్నది అతని ఆశయం.అందుకోసం అహోరాత్రులు కష్టపడతాడు.అయితే దానికి సంబంధించి అతని దగ్గర అద్భుతమైన ఐడియాలజీ ఉంది కానీ దానికి తగిన ఆర్థిక వనరులు లేవు.చివరకు చంద్రమహేష్ డెక్కన్ ఎయిర్ లైన్ స్టార్ట్ చేస్తాడా?లేదా?అనే విషయాలు తెలియాలంటే సినిమా చూడాల్సిందే.

## తారాగణం
*రామచంద్రన్ దురైరాజ్
* ఆర్.ఎస్.శివాజీ
*ప్రకాష్ బెలవాడి
*కృష్ణకుమార్ బాలసుబ్రమణియన్

## సాంకేతికవర్గం
*కెమెరామెన్:నిఖిత్ బొమ్మిరెడ్డి
*సంగీత దర్శకుడు:జివీ ప్రకాష్ 
*ఎడిటర్:సతీష్ సూర్య
* కాస్ట్యూమ్ డిజైనర్: పూర్ణిమా రామస్వామి

## పాటలు
## మూలాలు
4.   ఆకాశం నీ హద్దురా మూవీ రివ్యూ  www.prajavaradhi.com

వర్గం:2020 తెలుగు సినిమాలు
కోక్రాఝార్

**కోక్రఝార్**, అస్సాం రాష్ట్ర్రం కోక్రఝార్ జిల్లాలోని ఒక పట్టణం. బోడోలాండ్ టెరిటోరియల్ ప్రాంతానికి చెందిన స్వతంత్ర భూభాగం.

ఈ కోక్రఝార్ పట్టణం గౌరంగ్ నది ఒడ్డున ఉంది. నార్త్ ఈస్ట్ ఇండియన్ రైల్వే నగరాన్ని ఉత్తర కోక్రఝార్ భాగంగా, దక్షిణ కోక్రఝార్ భాగంగా విభజిస్తోంది. ఈ పట్టణం కోక్రఝార్ జిల్లా, బోడోలాండ్ టెరిటోరియల్ కౌన్సిల్ (బిటిసి)లకు ప్రధాన కార్యాలయంగా ఉంది.

## భౌగోళికం
 అక్షాంశరేఖాంశాల మధ్య ఈ కోక్రాఝార్ పట్టణం ఉంది. దీని సగటు ఎత్తు 38 మీటర్లు (124&nbsp;అడుగులు)గా ఉంది.

## జనాభా
thumb|270x270px| కోక్రఝార్ వద్ద ఒక బ్రహ్మ ఆలయం
2001 భారత జనాభా లెక్కల ప్రకారం, కొక్రఝార్ జనాభా 31,152గా ఉంది. ఈ మొత్తం జనాభాలో పురుషులు 52% మంది, స్త్రీలు 48% మంది ఉన్నారు. కోక్రఝార్ సగటు అక్షరాస్యత రేటు 79% కాగా, జాతీయ సగటు 59.5% కంటే ఎక్కువగా ఉంది. ఇందులో పురుషుల అక్షరాస్యత 84%, స్త్రీ అక్షరాస్యత 74%గా ఉంది. కోక్రఝార్ జనాభాలో 10%మంది 6 సంవత్సరాల కంటే తక్కువ వయస్సు ఉన్నవారు ఉన్నారు. జిల్లాలో కోక్రఝార్, గోస్సిగావ్, బసుగావ్ అనే 3 ఉప విభాగాలు ఉన్నాయి.

## రవాణా
అస్సాం రోడ్డు రవాణా సంస్థ ఆధ్వర్యంలో ఇతర ప్రాంతాల నుండి కోక్రఝార్‌కు ప్రభుత్వ బస్సులు నడుపబడుతున్నాయి.

ఈశాన్య సరిహద్దు రైల్వే పరిధిలో ఉన్న బరౌని-గువహాటి లైన్‌లోని న్యూ జల్పాయిగురి-న్యూ బొంగాగావ్ విభాగంలో కోక్రాజార్ రైల్వే స్టేషన్ ఉంది. దేశంలోని ముఖ్య నగరాలైన గువహాటి, కోల్‌కాతా, క్రొత్త ఢిల్లీ, ముంబై, చెన్నై మొదలైన నగరాలకు రైలు సౌకర్యం ఉంది.

రాజధాని ఎక్స్‌ప్రెస్, కమ్రూప్ ఎక్స్‌ప్రెస్, బ్రహ్మపుత్ర మెయిల్, నార్త్ ఈస్ట్ ఎక్స్‌ప్రెస్, వివేక్ ఎక్స్‌ప్రెస్, గరీబ్ రత్ ఎక్స్‌ప్రెస్ వంటి ముఖ్యమైన రైళ్ళు ఈ కోక్రఝార్ రైల్వే స్టేషన్‌లో ఆగుతాయి.

## పార్కులు
* గౌరంగ్ పార్కు
* బోడోఫా చిన్నారుల పార్కు

## చదువు
ఈ పట్టణంలో అనేక పాఠశాలలు, కళాశాలలు ఉన్నాయి. బోడోలాండ్ టెరిటోరియల్ కౌన్సిల్ పరిధిలో ఉన్న అన్ని కళాశాలలు 2017 నుండి బోడోలాండ్ విశ్వవిద్యాలయం పరిధిలో అనుబంధ కళాశాలలుగా ఉన్నాయి.

## రాజకీయాలు
కోక్రఝార్ పట్ణణంలో తూర్పు కోక్రఝార్, పడమర కోక్రాఝార్, గోస్సైగావ్ అనే మూడు అసెంబ్లీ నియోజకవర్గాలు ఉన్నాయి. ఇవన్నీ కోక్రఝార్ లోక్‌సభ నియోజకవర్గ పరిధిలో ఉన్నాయి.

## క్రీడలు
ఈ పట్టణం ఫుట్‌బాల్ ఆటకు ప్రాచూర్యం పొందింది. ఈ పట్టణంలో అనేక ఫుట్‌బాల్ క్లబ్‌లు ఉన్నాయి. ఈ పట్టణంలో జాతీయ స్థాయి క్రీడాకారులు ఉన్నారు. బ్యాడ్మింటన్, బాస్కెట్‌బాల్, వాలీబాల్, టైక్వాండో, కబడ్డీ, చదరంగం, ఆర్చెరీ, క్రికెట్, ఇతర దేశీయ ఆటలు కూడా ఆడుతారు.

## మూలాలు

## వెలుపలి లంకెలు

వర్గం:అసోం నగరాలు, పట్టణాలు
గందర్బల్

**గందర్బల్, [[భారత దేశం|భారత]]** కేంద్రపాలిత ప్రాంతమైన జమ్మూ కాశ్మీరులోని గందర్బ​బల్ జిల్లాకు పరిపాలనా కేంద్ర పట్టణం, పురపాలక సంఘం. సముద్రమట్టానికి దీని సగటు ఎత్తు 1,619 మీటర్లు (5,312 అడుగులు)ఉంది.దీనికి సరిహద్దులో దక్షిణాన శ్రీనగర్, ఉత్తరాన బండిపోర్, ఈశాన్యంలో కార్గిల్, ఆగ్నేయంలో అనంతనాగ్, నైరుతిలో బారాముల్లా ఉన్నాయి.

## భౌగోళికం
**గందర్బల్**  వద్దఉంది. దీని సగటు ఎత్తుసముద్ర మట్టానికి 1,619&nbsp;మీటర్లు (5,312&nbsp;అడుగులు) పైన ఉంది. దీనికి సరిహద్దులో దక్షిణాన శ్రీనగర్ జిల్లా, ఉత్తరాన బండిపోర్, ఈశాన్యంలో కార్గిల్, ఆగ్నేయంలో అనంతనాగ్ ఉన్నాయి.

## విద్యుత్ ప్రాజెక్టు
జీలం నదికి ప్రధాన ఉపనదిగాఉన్న సింధ్ నది ఈ జిల్లా గుండా ప్రవహిస్తుంది. నది నీటిని ప్రధానంగా నీటిపారుదల కొరకు, జలవిద్యుత్ ఉత్పత్తికి ఉపయోగిస్తారు.జీలం నదిపై గందర్​బల్ దిగువ సింధ్ జలవిద్యుత్ ప్రాజెక్ట్, ఎగువ సింధ్ జలవిద్యుత్ ప్రాజెక్ట్ -1 కంగన్, ఎగువ సింధ్ జలవిద్యుత్ ప్రాజెక్ట్ - 2  సుంబల్ అనే మూడు విద్యుత్ ఉత్పత్తి చేసే జలవిద్యుత్ కేంద్రాలు ఉన్నాయి. అంతేకాకుండా, నది నీటిని శ్రీనగర్ నగరానికి రంగిల్ నీటి శుద్ధి కేంద్రం ద్వారా తాగడానికి సరఫరాకు ఉపయోగిస్తారు. 

## పర్యాటక
కాశ్మీర్ లోయ పర్యాటక రంగాన్ని పెంచడానికి ప్రతి సంవత్సరం పర్యాటక కేంద్రమైన సోనమార్గ్ వద్ద ప్రతి సంవత్సరం నదిలో పడవ పందాలు నిర్వహిస్తారు. లోయను సందర్శించే విదేశీ పర్యాటకుల సందర్శనలలో మనస్బాల్ సరస్సుతో పాటు, హరముఖ్ పర్వతం పాదాల వద్ద ఉన్న గంగాబల్ సరస్సు ఒకటి.  వైష్ణోసర్ సరస్సు, గాడ్సర్ సరస్సు సోనమార్గానికి ఉత్తరాన ఉన్నాయి.

## అభివృద్ధి
గతంలో గందర్బల్ ముఖ్యమంత్రి  నియోజకవర్గంగా ఉన్నప్పటికీ,  ఇతర జిల్లాలతో పోలిస్తే ఇది అభివృద్ధిలో చాలా వెనుకబడి ఉంది. 2014లో జరిగిన రాష్ట్ర అసెంబ్లీ ఎన్నికలలో 461 ఓట్ల తేడాతో ఖాజీ అఫ్జల్‌ను ఓడించిన షేక్ ఇష్ఫాక్ జబ్బర్ గందర్‌బల్ నియోజకవర్గానికి ప్రాతినిధ్యం వహిస్తున్నాడు. జిల్లా అభివృద్ధి పట్ల రాష్ట్ర ప్రభుత్వం ఎక్కువ శ్రద్ధ చూపలేదు.కాశ్మీర్ లోయలోని ఏకైక కేంద్రీయ విశ్వవిద్యాలయం  గందర్‌బల్‌జిల్లాలో నిర్మిస్తున్నారు.వన్ ఫ్యాకల్టీ, షేర్-ఇ-కాశ్మీర్ యూనివర్శిటీ ఆఫ్ అగ్రికల్చరల్ సైన్సెస్ అండ్ టెక్నాలజీ ఆఫ్ కాశ్మీర్ బెన్హామాలో నిర్మాణంలో ఉంది. అంతేకాకుండా విద్యను పెంచే లక్ష్యం సాధించటానికి ప్రస్తుతం జిల్లా ఆర్థిక వ్యవస్థ చాలా వెనుకబడి ఉంది.గందర్​బల్ పట్టణంలో ఒక స్టేడియం ఉంది.దీనిలో పగటి-రాత్రి ఆటలు ఆడిన చరిత్రను కలిగి ఉంది. రాష్ట్రంలో ఉన్న ఏకైక భౌతిక విద్య కళాశాల జిల్లా ప్రధాన కార్యాలయం నుండి 3.5 కి.మీ. దూరంలోని గడూరా గందర్‌బాల్ వద్ద ఉంది.

## జనాభా
2011 భారత జనాభా లెక్కల ప్రకారం,గందర్​బల్ జనాభా మొత్తం 2,97,446. అందులో 53.36% మంది పురుషులు జనాభా ఉండగా, స్త్రీలు జనాభా 46.64% మంది ఉన్నారు.గందర్బల్ పట్టణ సరాసరి అక్షరాస్యత  58.04%.ఇది జాతీయ అక్షరాస్యత 74.04కు తక్కకువగా ఉంది. పురుషులు అక్షరాస్యత 68.85%, స్త్రీలు అక్షరాస్యత 45.71%. ఆరు సంవత్సరంలలోపు పిల్లలు గందర్​బల్ మొత్తం జనాభాలో 17.01% మంది ఉన్నారు.

## ప్రభుత్వం
గందర్బల్ పట్టణ స్థానిక సంస్థలో 17 మంది ఎన్నుకోబడిన మున్సిపల్ కౌన్సిల్ ఉన్నారు. దీని చివరి ఎన్నికలు 2018 అక్టోబరు 16న జరిగాయి.వారిలో భారతీయ జనతా పార్టీకి చెందిన ఇద్దరు, భారత జాతీయ కాంగ్రెసుకు చెందిన వారు ఇద్దరు,ఇతరులు 13 మంది  ఉన్నారు.

## ఇది కూడ చూడు

* వకురా

## మూలాలు

## వెలుపలి లింకెలు